અમદાવાદ: મધ્યકાલીન ગુજરાતની રાજધાનીનું ગૌરવ ધરાવતા પાવાગઢ- ચાંપાનેરને પ્રથમ પંચ મહોત્સવ માટે સુસજ્જ કરી દેવામાં આવ્યા છે. પાવાગઢ-ચાંપાનેરના ધાર્મિક અને ઈતિહાસ વારસા સ્થળને ભારતના અને વિશ્વના ટૂરિઝમ મેપમાં સ્થળ અપાવવાના ઉમદા હેતુ સાથે આ પંચ મહોત્સવનું ટીસીજીએલ તેમજ જિલ્લા પ્રશાસને ભારતીય પુરાતત્વ સર્વેક્ષણ સહિત સંબંધિત સંસ્થાઓના સહયોગથી આયોજન કર્યું છે અને તેને માત્ર એક વર્ષ પૂરતો મર્યાદિત ન રાખતા રણોત્સવ જેવી વાર્ષિક પરંપરા બનાવવાની રાજય સરકારની નેમ છે. પાંચ દિવસનો પંચ મહોત્સવ આજથી શરૂ થઈ રહ્યો છે.